A judici l'acusat de tallar el coll i intentar matar una amiga de l'ex a Vila-seca\nA judici l'acusat de tallar el coll i intentar matar una amiga de l'ex\nActualitzat 02/06/2021 09:49\nDemanen 7 anys i mig de presó per un home que va intentar matar una amiga de la seva exdona a Vila-seca (Tarragonès). Li va tallar el coll, la va intentar llençar pel balcó i li va dir que la mataria a ella i després a la seva exparella.\nFiscalia demana 7 anys i mig de presó\nLa Fiscalia de Tarragona demana set anys i mig de presó per un home acusat d'un delicte d'homicidi en grau de temptativa. Els fets van passar el 13 de novembre del 2020 a Vila-seca, quan l'acusat hauria anat a casa de la víctima, amiga de la seva esposa, a parlar del seu divorci.\n"Et mataré i després aniré a matar la meva dona"\nL'home va agafar-la pel coll fent força cap amunt i amb un ganivet de cuina que es va treure de la jaqueta "li va tallar el coll". La víctima hauria pogut agafar la fulla del ganivet per defensar-se i s'hauria escapat fins al balcó, on hauria demanat ajuda. Segons el relat del fiscal, l'home la va seguir i la va aixecar per "llençar-la al buit" mentre li deia: "et mataré i després aniré a matar la meva dona".\nTall de ganivet de 3,8 centímetres\nLa víctima s'hauria pogut agafar als barrots del balcó i davant les mirades de persones que passaven pel carrer, l'acusat hauria cessat la seva acció. El fiscal sosté que la dona va patir ferides per tall de 3,8 centímetres a la zona anterior cervical, així com altres lesions al coll, a les mans, als braços i genolls. A la dona li haurien quedat cicatrius a la zona cervical i a les dues mans.\nDemanen 7 anys de presó per un home acusat d'intentar matar una amiga de la seva ex a Vila-seca (Tarragonès) / Arxiu\nA presó de manera provisional i preventiva\nL'acusat va ser detingut el mateix dia dels fets, dos dies després va entrar en presó provisional i encara hi és. A banda dels set anys i mig de presó, la fiscalia també reclama inhabilitació especial per l'exercici del dret de sufragi passiu durant disset anys i mig, i prohibició d'acostar-se a la víctima a menys de 500 metres així com de comunicar-s'hi. El ministeri públic manifesta la voluntat que quan l'home accedeixi al tercer grau o se li concedeixi la llibertat condicional, la resta de la condemna sigui substituïda "per l'expulsió del territori espanyol amb una prohibició de retorn de deu anys". Finalment, reclama que indemnitzi la víctima amb 600 euros per les lesions i 6.000 per les seqüeles.


L’Handbol venç al Balsareny i comença les fases amb derbi contra el Cerdanyola ·\nL’Handbol venç al Balsareny i comença les fases amb derbi contra el Cerdanyola\nAnna Tatche 26 Març 2013 1 min read\nEl Ripollet: millor equip de la 2a volta // JL\nLa victòria contra el Balsareny per 36 a 29 situa al CH Ripollet com el millor equip de la segona volta: ha guanyat tot els partits i només ha empatat un cop contra el Cerdanyola.\nAl darrer partit de la temporada, els de casa van fer un bon paper a partir del segon temps. Van arribar a la mitja part perdent per 14 a 17, malgrat que a partir de minut 6 de la segona ja guanyaven de 2. La màxima diferència de l’electrònic va ser de 8 i un element de motivació important va ser el públic, molt nombrós i amb molta animació.\nProper repte: l’ascens\nLes fases d’ascens comencen el proper dissabte 13 d’abril a casa amb un derbi contra el Cerdanyola. Serà a les 19.30h. Li esperen un total de 6 partits, repartits amb dos equips més: Vilamajor i Riudoms. Aquest darrer és molt potent perquè no ha perdut cap partit en tota la lliga, però el Ripollet confia en les seves possibilitats. Les fases acaben el 19 de maig amb un altre partit a casa. Només passaran els dos primers i el club espera gran assistència i motivació per ajudar als jugadors.\nTags: ascens Balsareny CH Ripollet fases handbol\nPrevious: Triomf de Bàsquet contra l’ADE Fuster i ara toca derbi a la pista del Cerdanyola\nNext: Jepi Selva subcampió de la Copa de les Nacions amb la selecció espanyola\nRedacció 23 Octubre 2020 105\nRedacció 23 Octubre 2020 42\nRedacció 22 Octubre 2020 93


Voleu un exemplar de l’obra guanyadora del XI Premi literari Delta? | Noticias Baix Llobregat\nInicio Actualidad Voleu un exemplar de l’obra guanyadora del XI Premi literari Delta?\nVoleu un exemplar de l’obra guanyadora del XI Premi literari Delta?\ndijous, 2 juny, 2022 – 11:00\nDurant els propers dies, es distribuirà a la nostra ciutat la novel·la guanyadora de la XI Edició del Premi Delta de narrativa escrita per dones. Es tracta de la novel·la L’abocador de l’escriptora Eva M. Garrigosa Sola.\nEls exemplars estan destinats per als clubs de lectura, les entitats de la ciutat i les persones a títol individual que ho demanin (fins a fi d’existències).\nTotes aquelles persones i entitats que vulguin una còpia de L’abocador, la podran sol·licitar a través del correu electrònic dones@elprat.cat per recollir-los a la recepció de les Cases d’en Puig o la Biblioteca.\nA l’obra guanyadora s’hi troben tres històries de dones que acaben coincidint en un abocador, aquell lloc on van a parar les escombraries. Cada història té com a protagonista una dona que està a una etapa de la seva vida especialment complicada. Tot i que són històries fictícies, l’autoria s’ha inspirat en històries que ha anat coneixent al llarg de la seva vida.\nTallers creació literària\nDurant aquest semestre s’ha dut a terme a la Biblioteca Antonio Martín el curs “Relats amb perspectiva de gènere”, un taller d’escriptura literària impartit per M. Rosa Nogué, escriptora i professora de l’Escola d’Escriptura de l’Ateneu Barcelonès.\nUn curs de sis sessions que es va celebrar entre els mesos de febrer i març amb una valoració molt positiva, tant pel que fa a l’assistència (a totes les sessions van participar 18 persones) com pel que fa al caliu creat gràcies al vincle de sororitat creat entre dones assistents.\nEl taller va ser un espai de creació literària molt enriquidor on les participants, que disposen d’una alta qualitat literària, van acabar de perfeccionar les seves habilitats d’escriptura.\nArtículo anteriorEl ple del Prat aprova una moció pel dret fonamental a la seguretat i contra l’alarmisme i les fake news\nArtículo siguienteEl Prat acollirà el primer bloc d’habitatge cooperatiu íntegrament de lloguer a Catalunya\nPrimera reunió de treball del pessebre de la plaça de la Vila 2022


Làser Dental - Dental Piulachs\nUn dels més importants avenços que l’Odontologia ha experimentat durant els últims anys és l’aplicació de la tecnologia làser per al tractament de les malalties bucodentals.\nTanmateix, i malgrat els grans beneficis que comporta, encara segueix sent relativament minoritari l’ús d’aquesta tecnologia en el gabinet odontològic. A la clínica dental del Dr. Piulachs fa ja alguns anys que emprem el làser dental amb uns resultats excel.lents en tots els sentits.\nLa radiació làser és un llum monocromàtic què, aplicat a determinats paràmetres d’emissió, permet realitzar tractaments dentals de forma ràpida i còmoda, tant per al pacient com per al professional, superant molt sovint el què seria la realització dels mateixos tractaments sense l’ajuda d’aquesta tecnologia. El làser pot fer-se servir sobre tots els teixits de la boca, tant els tous (geniva, llavi, llengua) com els durs (dents).\nA la nostra clínica dental disposem d’un làser de diode que emet radiació infraroja de 940 nanòmetres de longitud. Aquest dispositiu ens permet treballar tant a baixa com a alta potència, especialment sobre els teixits tous i, d’entre aquests, la geniva.\nPodem afirmar que el tractament de la geniva per a resoldre problemes periodontals (gingivitis i periodontitis) amb un làser de diode, ofereix uns resultats extraordinaris que, a més, s’aconsegueixen amb una gran comoditat per al pacient, evitant en molts casos intervencions quirúrgiques més agressives, incòmodes i llargues.


Premis Respon.cat – Respon.cat\nPremis Respon.cat 24/05/2016\nL’associació Respon.cat, iniciativa empresarial per al desenvolupament de la responsabilitat social a Catalunya, convoca els Premis Respon.cat a l’RSE, amb el suport de la Generalitat de Catalunya i del Consell de Cambres de Comerç.\nPremi Respon.cat a la trajectòria del compromís en RSE\nLes comissions tècniques de les diferents categories estan formades per organitzacions membres del Consell Social de Respon.cat. Entre el maig i el juliol es reuneixen per tal de seleccionar les empreses candidates a l’obtenció dels Premis Respon.cat i elevar-les a la deliberació del jurat.\nPer a més informació, podeu consultar les bases dels Premis Respon.cat.\nLes organitzacions guanyadores dels Premis Respon.cat 2018 són:\nLes organitzacions guanyadores dels Premis Respon.cat 2017 són:\nPremis Respon.cat 2016\nTal com es recull a les bases de la convocatòria, les organitzacions col·laboradores dels Premis Respon.cat poden presentar candidatures fins al 31 de juliol de 2016. Cada organització col·laboradora proposarà un màxim de dues empreses grans i dues pimes. Per fer-ho, disposen d’un formulari, que cal enviar a projectes@respon.cat. Les empreses no s’hi poden presentar directament. Pel que fa als Reconeixements, no hi ha mecanisme de presentació de candidatures sinó que diferents comissions tècniques fan les propostes per al Jurat. Enguany, a més dels tres reconeixements ja vigents al 2015, s’han incorporat el de gestió de la diversitat d’origen i el de bones pràctiques en reforma horària. Més informació: Bases, organitzacions col·laboradores i presentació de candidatures. Les empreses guanyadores de l’edició 2016 són:\nPremi Respon.cat a la trajectòria del compromís en RSE per a empresa gran: Grupo Menarini [vídeo] [fitxa]\nReconeixement Respon.cat al programa empresarial de voluntariat: ESTEVE [vídeo] [fitxa]\nReconeixement Respon.cat al programa empresarial ambiental de col·laboració: Celler Credo [vídeo] [fitxa]\nReconeixement Respon.cat als territoris socialment responsables: Barri del Raval de Barcelona, representat per la Fundació Tot Raval [vídeo] [fitxa]\nReconeixement Respon.cat a la gestió de la diversitat d’origen: bonÀrea Agrupa [vídeo] [fitxa]\nReconeixement Respon.cat a les bones pràctiques empresarials de reforma horària: Fundació Joia [vídeo] [fitxa]\nFes-ne difusió! Acte lliurament Premis Respon.cat 2016\nLes empreses guanyadores de l’edició 2015 van ser:\nPremi Respon.cat a la trajectòria del compromís en RSE a gran empresa: GAES[vídeo] [fitxa]\nPremi Respon.cat a la trajectòria del compromís en RSE a pime: KH Lloreda [vídeo] [fitxa]\nReconeixement programa voluntariat: HP Barcelona [vídeo] [fitxa]\nReconeixement programa empresarial ambiental: Cementiri Roques Blanques [vídeo] [fitxa]\nReconeixement territori socialment responsable: comarca de de la Garrotxa [vídeo] [fitxa]\nPodeu veure la nota de premsa, el recull de premsa, i el vídeo-notícia:\nA més, després de l’acte va tenir lloc una Jornada de transferència de les bones pràctiques, que va ser una oportunitat inigualable per poder dialogar amb les cinc organitzacions reconegudes, les quals van mostrar com gestionen l’RSE i van donat resposta a les inquietuds dels presents. Ho podeu veure en aquesta vídeo-notícia: Altres entrades dels Premis 2015:\nAnterior Respon.cat posa en marxa els grups de coordinació dels Focus de l’RSE a Catalunya\nSegüent Per què participar al programa RSE.Pime


Afinitats estètiques diferents basades en la particular estètica de Mompou - Revista Musical Catalana\nFederico Mompou. Cançons i Danses\nObres d’Estapé, Guix, Magrané, García Abril, Eggert, Gourzi, Gemrot, Bacri i Phibbs\nAudite Forum, 2020\nLa gènesi d’aquest enregistrament cal buscar-lo quan la pianista Maria Canyigueral interpreta l’any 2016 la integral de les Cançons i danses de Mompou. Si Frederic Mompou va evocar el nostre folklore amb aquesta integral, ¿per què no proposar a una sèrie de compositors d’afinitats estètiques diferents i procedents de diverses nacionalitats crear unes obres basades en la particular estètica de Mompou per intercalar-les com un contrapunt i confegir un relat eclèctic sota una mirada actual? El resultat no es va fer esperar. Maria Canyigueral va posar-se en contacte amb diversos compositors: Víctor Estapé, Josep Maria Guix i Joan Magrané, Antón García Abril, Moritz Eggert, Konstantia Gourzi, Jiří Gemrot, Nicolas Bacri i Joseph Phibbs per poder crear aquest corpus que seria estrenat a Londres el 10 de juny de 2018. Els mateixos Palau de la Música Catalana i la Fundación March de Madrid també van poder gaudir en recital d’aquest projecte que finalment s’enregistraria el mes de setembre del 2018 a l’Auditori del Conservatori del Liceu de Barcelona.\nAvant-guarding Mompou arrenca amb la música de Mompou basada en cançons com La filla del carmesí i la Dansa de Castellterçol com a punt de partida per confegir aquest diàleg passat i present entre un dels nostres compositors més estimats i la mirada actual d’autors de procedència catalana, aragonesa, alemanya, grega, txeca, francesa i britànica. Projecte original, malgrat la diversitat d’estils tots els autors mostren una comprensió absoluta vers la música de Mompou i es fan seves aquelles paraules que el mateix compositor escrivia en referir-se a la Música callada: “Concreció i reserva. La seva emoció és secreta”. I el gust per la ressonància, els acords despullats d’excessos, aquells colors matisats presentats amb diferents tècniques i llenguatges d’avantguarda sempre són presentats mirant Mompou sense defugir una personalitat estilística que es manté inconfusible al llarg dels anys. Uns treballs magnífics a càrrec d’Eggert, Gourzi, Gemrot…, un calidoscopi en què els colors s’emmirallen els uns amb els altres per crear unes formes màgiques, unes tonalitats agosarades però pures i sempre amb el rerefons propi del compositor barceloní.\nI com a interlocutora del treball, la pianista Maria Canyigueral, que ha tractat aquest projecte amb estima, que ha cuidat el matís amb delicadesa, que ha copsat tots els colors del folklore català –bé sigui amb la música de La Patum de Berga, d’El testament d’Amèlia o Les dotze van tocant– i ha sabut copsar aquesta mirada avantguardista, original, eclèctica però que sempre ha mirat de reüll vers l’intimisme, el preciosisme melòdic i harmònic, els inconfusibles acords metàl·lics, la nuesa i la pulcritud de les melodies tan representatives de Mompou.\nEnregistrament aconsellat per a tots aquells qui vulguin conèixer una visió actual dels nostres compositors envers Mompou.\nImatge destacada: Maria Canyigueral. Foto obtinguda a www.mariacanyigueral.co.uk


Pràctiques formatives d’anglès en la Formació Professional per a l’Ocupació: un aprenentage pel futur | Barberà Promoció\nEl Certificat de Professionalitat d'Activitats Administratives en la Relació amb el Client segueix el seu curs. Actualment, l'alumnat es troba immers en el mòdul de pràctiques a l'aula d'anglès professional per a la gestió administrativa en la relació amb el client, amb una durada de 90 hores.\nL'aprenentatge d'una llengua estrangera és un element important per ajudar a millorar les competències professionals d'un mateix, i proporciona millors probabilitats de ser contractat en una nova feina. Per aquest motiu, l'Ajuntament de Barberà del Vallès, posa a disposició de la ciutadania del municipi formacions amb programes complets, on es posa èmfasi en aspectes i eines tant útils, com necessàries, en els temps actuals. En finalitzar el mòdul d'anglès, l'alumnat tindrà l'opció d'examinar-se a un centre examinador per obtenir la titulació oficial (en concret, al Servei d'Idiomes de la UAB).\nEl curs d'Activitats Administratives es va iniciar el mes de febrer i compta amb un total de 840 hores, on es combina la impartició de continguts teòric-pràctics a l'aula, continguts complementaria (com inserció laboral i prevenció de riscos laborals) i una estada de 120 h. de pràctiques en empreses. Aquest curs està totalment subvencionat pel SOC (Servei d'Ocupació de Catalunya).


He omplert la banyera d'aigua freda.: Molt Barça... per tant poc marcador.\nQuin partit el d’ahir!! D’aquells que es viu amb intensitat des de fa dies. El Camp Nou feia olor a Champions i no mancava cap ingredient per aquest gran pastís: un ple a rebentar, un mosaic a la sortida dels jugadors, pancartes (recordo “Messi = Dios”), cartells a la gespa gentilesa de la UEFA anunciant la final de Moscú, la pilota gegant onejant al cercle central, la música celestial de la banda sonora de la competició, la gent rugint i cridant més alt que d’altres vegades, la pell de gallina i... ah!! el metro inundat literalment de seguidors anglesos que em van fer entrar en situació tres hores abans del començament del partit amb cançons com “Follow, follow, follow... (aquí no entenien el que deien, estrany amb el meu gran anglès...) to Moscow” amb la música de la banda sonora de la pel·lícula “El golpe” seguit sempre d’un “Aviva (barreja interpreto d’”arriba” més “viva”) la Espania” (cancó popularitzada per Manolo Escobar) i tot de rialles de la gràcia que ells mateixos es feien.\nDoncs amb tot això la gran incògnita la posava el Barça: no sabíem com reaccionaria l’equip ni quina versió en veuríem. Però l’equip aquesta vegada no va fallar, conscients de que en aquesta eliminatòria es juguen tot el seu crèdit (poc) que els pugui quedar i sabent que si es guanya la Champions poden salvar una temporada que seria desastrosa per tancar per segona vegada consecutiva un altre any en blanc.\nL’equip presentava sorpreses: la tripleta atacant la formaven Iniesta, Eto’o i Messi (Bojan i Henry a la banqueta) i... Deco!! Sí, Deco ocupava una plaça al mig del camp. Crec honestament que el portuguès no mereixia jugar aquest partit (venia d’estar lesionat més d’un mes, no havia jugat cap minut encara i tinc la lleugera sensació que també ens està prenent el pèl com en Ronaldinho però de forma més dissimulada), però l’equip sí que necessitava del seu caràcter i la seva experiència. Aplaudeixo la decisió de Rijkaard per fer valer el bé de col·lectiu.\nComença el partit i li comento al meu pare, passat el primer minut, que encara no estem perdent, però a la que em giro veig una centrada a l’àrea blaugrana i com Milito salta amb els braços enlaire i la pilota va directament a tocar les seves mans. Penal! Ostres, ja sabia jo que la cosa anava massa bé!! I, després d’un dels moments més llargs de tota la temporada, per sorpresa de tots els culés del món que veiem el partit, quan tots ja ens temíem el pitjor, el gran Cristiano Ronaldo erra la pena màxima. No m’ho podia creure!! Quin salt vaig pegar de la cadira!! Sant Jordi en persona ens havia donat un cop de llança per acabar amb el drac anglès!!\nEn una jugada posterior, el realitzador del Canal Plus va mostrar-nos una imatge d’en Rooney. Caram!! Vaig pensar que amb la cara que té d’anglès autèntic, potser l’havia vist per les Rambles cridant i cantant, tot borratxo i amb un got de cervesa a la mà. És la viva imatge del supporter anglès que inunda Barcelona en aquestes eliminatòries.\nEl Camp Nou era una olla a pressió i cada vegada que el Manchester United tocava la pilota, la xiulada era autènticament eixordadora. Al quart d’hora de joc el Barça ja havia disposat de dues ocasions d’aquelles que la pilota s’ha passejat amb molt perill per l’àrea anglesa però que cap jugador blaugrana ha aconseguit rematar. Estavem jugant molt bé i el contrari no olorava l’esfèric. És més, a aquelles alçades de partit, ja m’aventurava a dir (i potser era una mica agosarat) que el ManU patia la típica por escènica. Sincerament, els veia una mica acollonits. No sé quin equip havia de tenir respecte a qui, però us asseguro que el Barça li havia perdut al contrari. Això era bo!!\nI el temps anava passant amb un Barça dominador, que movia molt bé la pilota, marejant a l’equip anglès, però encara no havia xutat a porteria. Faltava que algú es decidís a provar-ho, perquè si no xutes entre els tres pals, no pots marcar... Crec que no tenen la mecànica de quan reben la pilota mirar a porteria per etzibar un fort cop a la bimba per intentar fer el gol, al contrari, ja que abans sempre intenten el regat i la passada perquè xuti un altre company. Això preocupa, ja que aquesta mecànica s’ha de practicar als entrenament i mica en mica anar agafant l’hàbit.\nAl minut vint-i-vuit va arribar una jugada polèmica on Márquez, com últim defensor, suposadament fa caure un contrari dintre l’àrea. Honestament crec, amb la mà al cor, que no és penal i l’altre es tira descaradament, però, honestament, també us dic que si l’àrbitre no xiula la pena màxima del minut u, aquesta segur que l’hagués concedit. Ara semblava que el Manchester s’havia despertat i es començava a estirar, però va ser un miratge que va durar tres o quatre minuts, ja que l’equip blaugrana va tornar a agafar les regnes del partit i va desaparèixer aquella sensació de desconcert que semblava s’havia instal·lat en els homes de Rijkaard.\nI la mitja part va arribar, deixant un bon sabor de boca, però amb la sensació de que costaria, i molt, superar la defensa anglesa. I més si ningú els comentava als jugadors que havien de xutar a porteria (sento ser pesat!!).\nLa segona part va començar amb lliçó ben apresa i amb la consigna que portava repetint durant tant de temps: xutar. Messi i Zambrota ho van prov ar als primers cinc minuts. Això era un bon començament i una declaració d’intencions: anaven definitivament a pel partit.\nI al minut cinquanta a Eto’o li fan penal. Entrada per darrera dintre de l’àrea però el camerunès surt tot trampejant amb empentes i rodolons de l’lentrada i amb ganes de continuar la jugada i l’àrbitre s’oblida de xiular quelcom. De ben segur que si es tira, el col·legiat l’hagués xiulat, perquè sense caure ja ho era.\nLa segona meitat va ser un calc de la primera: un monòleg barcelonista on el ManU només podia defensar-se de les escomeses blaugranes. Seguia la por escènica, Cristiano Ronaldo estava cada vegada més atabalat i la pilota els durava molt poc als peus. Estaven embotellats al seu propi camp, però a mesura que passaven els minuts al Barça se li anaven esgotant les idees per intentar anar a Old Trafford amb un marcador a favor. Només en una ocasió van posar l’ai al cor als seguidors blaugranes en un xut que va tocar la xarxa de Valdés (espectador de luxe) però per fora. La resta: defensa i més defensa.\nBojan va substituir Messi (però l’equip no va nota la seva absència) i més endavant Henry va entrar per Deco. El Barça va mantenir el nivell de joc i va gudir de fins a quatre oportunitats: dos de Xavi i dos de Thierry Henry (una d’elle s de xut directe de falta). Però entre rondo i rondo es va complir el temps reglamentari més l’afegit i l’àrbitre va xiular el final del partit.\nUn resultat que no trobo dolent, però que obliga el Barça a marcar en territori hostil. Un nou repte pels de Rijkaard que amb el partit i joc desplegat ahir ens permeten seguir somiant (que no val calés) amb la final a Moscú. El meu pronòstic d’aquests dies s’ha complert al cinquanta per cent: he encertat el zero a zero i espero endevinar també l’empat amb gols al Camp del Manchester que ens donaria el passaport per la finalíssima. Només acabar dient (feia molt temps que tenia ganes de dir-ho): estic orgullós d’aquest Barça!!\nEls aficionats va animar en tot moment a l’equip i va demostrar estar al seu costat quan realment se la necessita. Van patir aquella amnèsia que es demanava i els últims resultats van quedar aparcats.\nEl joc del Barça, que feia molts dies que no el veiem jugar així. Aquest és el Barça que volem veure: lluitador, amb ganes i caràcter on tots s’impliquin al cent per cent!!\nTots els jugadors van ratllar a un nivell molt alt i van estar a l’alçada de les circumstàncies, però m’agradaria destacar a Zambrota i Deco (que va donar solidés al centre del camp).\nSegueix la sequera golejadora. Ja comença a ser preocupant i han de pensar que per passar l’eliminatòria com a mínim necessitarem un gol.\nMárquez es perd el partit de tornada per acumulació de targetes.\nFeia temps que es veien bengales al Camp Nou i ahir els seguidors radicals van haver de donar la nota per tota Europa encenent-ne una.\nAquests jugadors ens estan prenent al pèl a tots? Només els podem veure jugar així a Europa? Si el Barça hagués exhibit aquest nivell a la Lliga, la cosa hagués anant diferent i segurament a hores d’ara no estaríem descartats per la lluitat pel títol.\nPublicat per Jordi a les 13:09\nLa pregunta podies estalviartela, es obvi que aquesta colla de cabrons nomes juguen quan els hi interessa, ahir ho veia tot Europa i els nens varen correr!!!colla de farsants!!!!\nAhir hem va indignar el Eto'o, serà bocaças el mamó, no va fotre res be el burret!!! que foti el camp ja i que no esperi a l'any vinent si no guanyem res, com collons vol que guanyem si no sap fotre un puto gol? i hem sap greu per que al menys es dels que corre sempre, però...la boca el perd!!\nA veure que pasarà allà...no soc gaire optimista la veritat...\n24 d’abril de 2008 a les 20:44\nKarli, jo m'aferro a l'empat amb gols!! És la nostra única esperança. Perquè guanyar, no crec que guanyem...\n25 d’abril de 2008 a les 8:12\nLA veritat es que la nit no va començar gaire bé amb el penal, pero després el Barça va demostrar que si li dóna la gana pot fer-ho bé. Ara cal saber com sortirà en el partit de old trafford.\n25 d’abril de 2008 a les 23:01


Més de 110.000 alumnes participen a la Prova Cangur de Matemàtiques 2018\nRespecte de l’any passat, hi ha hagut un augment del 15% pel que fa als estudiants inscrits i del 7% pel que fa als centres\nMés de 110.000 alumnes de tot el Principat de més de 1.100 centres escolars diferents han participat a la XXIII Prova Cangur de Matemàtiques. Són alumnes des de cinquè de primària fins a segon de batxillerat i cicles formatius. Respecte l’any passat, a Catalunya han augmentat un 15% els alumnes que s’han inscrit i un 7% els centres. Aquesta prova, convocada per la Societat Catalana de Matemàtiques en el marc de l’organització internacional Kangourou sans Frontières, es defineix com un ‘joc concurs’ perquè l’objectiu, segons el secretari de la Comissió Cangur, Antoni Gumà, és ‘que es passi una bona estona fent matemàtiques’.\nLes proves tenen tres nivells de dificultat, amb problemes de 3, 4 i 5 punts, i la durada varia segons el curs. Els alumnes de primària tenen una hora per respondre 20 preguntes, i la resta disposen d’una hora i quart per respondre’n 30. Una professora de matemàtiques ha explicat que aquestes proves també ajuden el professorat perquè ‘el professor es posa a la pell de l’alumne’ en no presentar-se ‘el típic problema de cada dia, i els professors s’adonen de com els costa als alumnes resoldre certs problemes’.\nEls alumnes de primària i els de primer, segon i tercer d’ESO fan la prova al seu propi centre. A primària hi ha 462 centres i gairebé 28.000 alumnes inscrits, i a secundària quasi 700 centres i més de 67.000 alumnes. Pel que fa a quart d’ESO i batxillerat, hi ha 708 centres inscrits i més de 21.500 alumnes. Aquests fan les proves en diferents seus del concurs. A la seu principal de l’Institut d’Estudis Catalans (IEC) han fet la prova 208 alumnes de 12 centres escolars diferents, entre ells Sadako, Flos i Calcat, Anna Ravell, Salvat Papasseit, Augusta, Miquel Taradell, Labouré, Príncep de Viana, Sant Ramon Nonat, Ruiz Picasso, Salesià Sant Josep i l’Institut Montjuic.\nHa començat a les 10 del matí i ha acabat a les 11.15. Pels guanyadors del ‘joc concurs’ es donen 15 premis per cadascun dels 8 nivells que hi ha a Catalunya. En anys anteriors, el premi era material informàtic, però Antoni Gumà explica que ‘l’any passat es va replantejar el premi perquè ara ja tothom té material informàtic’. Per aquest motiu, van reconvertir el premi en una estada en un Campus Cangur, un campus matemàtic durant l’estiu. Gumà ha destacat que en l’edició de l’any passat va haver-hi 16 alumnes catalans de 13.000 que van endevinar totes les preguntes. La Societat Catalana de Matemàtiques de l’IEC és la que coordina la prova en els territoris de parla catalana i representa Catalunya com a entitat nacional entre els països que formen part de l’associació internacional Kangourou sans Frontières.\nLa primera edició de la prova a Catalunya va ser l’any 1996. Tot i que participen més de 30 països en aquestes proves, Gumà afirma que ‘no volen comparar nivells per països’, sinó que volen ‘aconseguir canviar la idea que es té de les matemàtiques i donar idees per fer coses noves a les classes’.


La reunió, programada per a les 12.00 hores, estarà dirigida pel secretari d'Estat d'Infraestructures i Transports, Pedro Saura, ia ella estan convocades les principals associacions de taxistes com Fedetaxi, Antaxi i Elit, segons han informat a Europa Press en fonts de Foment.\nEl Departament que dirigeix José Luis Ábalos ha cridat, així mateix, a Unauto, la patronal de les VTC, a una trobada en el matí de dimarts, 31 de juliol.\nEn el marc d'aquest fòrum, Ábalos tornarà a proposar el traspàs als governs regionals de la competència per a la concessió de llicències de VTC, segons han avançat aquestes fonts.\nEs tracta d'una iniciativa que el ministre ja va anunciar a començaments de mes, en la seva primera compareixença al Congrés.\nD'aquesta manera, les comunitats tindran la potestat per llei de donar aquestes llicències que a la pràctica ja atorguen, si bé és per delegació de l'Administració central, que és qui legalment té potestat per a això.\nAmb aquestes trobades, el Govern "aposta pel diàleg" per solucionar la "situació generada per l'alcaldessa de Barcelona, Ada Colau, en aprovar un reglament sense tenir competència per a això", han indicat a Europa Press aquestes fonts de Foment.\nEl Departament que dirigeix Ábalos busca així aturar la conflicte obert en el sector del taxi i les vagues convocades pel gremi que van arrencar aquesta setmana a Barcelona, després que el Tribunal Superior de Justícia de Catalunya decidís mantenir en suspens el reglament aprovat per l'Ajuntament de la Ciutat Comtal per a restringir la concessió de llicències VTC.\nAquest fet va provocar protestes i una convocatòria de vaga indefinida a Barcelona, a la qual ja s'han sumat els taxistes de Madrid, i que s'està començant a estendre per altres grans ciutats.\nLA VAGA INDEFINIDA NO ES DESCONVOCA\nA última hora de la tarda es celeebró altra assemblea al Passeig de Gràcia de Barcelona, en què va participar del diputat d'Podem al Congrés, Rafa Mayoral, que no va acudir en representació del seu partit sinó com 'amic del taxi', ja que, segons el portaveu d'Elite taxi, es tracta d ' "una de les poques persones al Congrés que sempre s'ha partit la cara pel taxi".


Faldilla americana: crea look de moda! - Confetissimo - bloc de dones\nFaldilla americana: crea imatges de moda!\nUna faldilla nord-americana és quelcom contingut entre l’estil “sol” i faldilla tutu. Amb la seva ajuda, es pot reduir visualment la cintura, aportant un volum i atractiu més als malucs. Amb la seva silueta transformada a l’instant, transformada en una personificació d’elegància i feminitat.\nAnteriorment, s’utilitzava com a piolet. Com va començar a vestir-se la faldilla al segle 19 als EUA. Ara està cosit del setí o del setí (coqueta i la capa inferior), la superior - de l’òrgan de l’aire. La falda nord-americana a vegades està decorada amb flames, volants, arcs coques. Aquesta roba es porta en esdeveniments informals, festes, reunions romàntiques. I el secret de la popularitat sense precedents d’aquest estil és el següent:\nno impedeix el moviment;\naporta un toc de sensualitat i estil a la silueta;\nadequat per a fashionistes de diferents categories d’edat i amb diferents figures;\nés una manera ràpida de fer que el dia a dia sigui especial.\nLes faldilles esponjoses nord-americanes són adequades per als propietaris d'una figura com "Columna esvelta". Al "triangle invertit", aquest element de l'armari afegeix visualment volum als malucs. Els estilistes no recomanen posar aquesta bellesa a Yabloko i Pear. En cas contrari, augmenta encara més la zona de les natges i la figura en si semblarà voluminosa. A més, no creeu un vestit des d’una faldilla nord-americana fins a belleses amb cames completes.\nTalls negres amb estil\nLooks de moda a l'estiu\nFaldilla llarga americana\nAquesta bellesa ja és el més destacat de la imatge. En aquest cas, no s'ha de sobrecarregar aspecte amb accessoris. Aquest element de l’armari té un aspecte festiu i molt impressionant. Una faldilla de tul de terra americana no és adequada per a totes les nenes. Els estilistes creuen que l’opció maxi és una de les més difícils. No és gaire pràctic i, mentre camineu, hi ha una gran probabilitat d’agafar alguna cosa, el teixit pot tirar cap amunt.\nLa falda americana té un aspecte perfecte amb sabates de taló prim. Dóna preferència als vaixells graciencs. El color més versàtil - nu. Vols extravagància? Proveu de portar-lo amb sabatilles o botes de petja. Si decidiu comprar una falda maxi, sabeu que serà adequat per crear un vestit especial, ja sigui per a una sessió fotogràfica festiva, per anar a una festa temàtica o per a un casament.\nUs recomanem que llegiu: Vestit de punt de punt - 50 fotos dels millors models quotidians i nocturns\nBelles faldilles llargues americanes\nFaldilles curtes americanes\nDonaran una imatge de juguesca, coqueta i una gota d’ingenuïtat. Voleu sentir com un adolescent entremaliat? A continuació, reompliu l’armari amb aquesta petita cosa. En els casos següents no és desitjable un paquet de faldilla “americà”:\nsi teniu una figura de tipus “pera”, una falda multicapa ampliarà els malucs visualment i farà que la silueta sigui desproporcionada;\nper a les dones de la categoria 40 +, aquesta bellesa no serà adequada.\nUna falda americana de petita i mitja longitud s'adaptarà a fashionistes de polzades de dones físiques diferents, primes amb una figura de "Rectangle" i una fina "rellotgeria". Aquestes peces de roba són un autèntic símbol de fragilitat, romanticisme, elegància i aire. Esqueix de moda: una faldilla feta en colors pastel. Ella ajudarà a fer un aspecte impressionant, del qual no només vosaltres, sinó els altres estaran encantats.\nMirades de moda en colors foscos\nFaldilla americana súper puixosa\nUna falda americana molt magnífica es veurà irresistible no només amb una brusa de chiffon, sinó també amb un suèter prim, samarreta vaquera. Els estilistes recomanen no tenir por d’experimentar amb textures i estils. Ningú no anul·la la clàssica combinació amb una camisa de cotó, una brusa setinat. Combina el fons sòlid amb el teu vestit favorit per crear aspectes de moda, romàntics, d'oficina i casual. Falda americana multicolor? No es perdrà si agafeu un topall sòlid.\nFaldilla americana: què portar?\nUna faldilla nord-americana per a dones s’ha de complementar amb un tall concis i d’una sola capa. Pot ser una samarreta de punt lleuger, samarreta, de coll de punt. Una faldilla nord-americana adulta quedarà sexy si es complementa amb encaixos tapa de cultiu, cotilla de puntes. Un denim o una jaqueta de cuir aportaran un toc nou i inusual al teu aspecte. La part superior ha de ser ajustada. Si decidiu portar una brusa ajustada, assegureu-vos de ressaltar la línia de la cintura. En cas contrari, la imatge quedarà malmesa. No oblideu que a la part superior de l’Olimp de la moda hi ha un joc de contrastos. Els accessoris poden ser de tons neutres o del mateix esquema de colors amb una faldilla americana.\nFaldilles marrons puffy\nImatges de moda amb faldilla negra


ESPURNES TIC I EDUCACIÓ. Blog Pere Marquès: Més dades positives sobre les aules 2.0: la clau és fer les coses bé\nMés dades positives sobre les aules 2.0: la clau és fer les coses bé\nEls ordinadors portàtils i les pissarres electròniques, part de l'anomenada Aula 2.0, poden ajudar a millorar l'ensenyament dels alumnes d'educació secundària.\nDiverses investigacions dutes a terme pel Grup de Recerca "Didàctica, Innovació i Multimèdia" DIM-UAB (Aulas 2.0, Aulatice, Digital-Text, Educaline ...) han mostrat que per si sols aquests recursos no milloren el rendiment dels alumnes però que utilitzant les metodologies adequades amb bons continguts poden millorar les competències adquirides.\nTambé es sintetitzen els principis del currículum bimodal, enfocament curricular que permet proporcionar una millor formació a l'alumnat més actual, amb una major atenció al desenvolupament competencial, i que pot incidir en una millora del seu rendiment acadèmic i en la reducció del fracàs escolar.\nPublicat per Pere Marquès a 3:06\nEdu Cat 8 d’octubre de 2012 a les 10:31\nI en alumnes d'educació primària també?\nNosaltres tenim un bloc d’educació infantil i primària que acabem de començar. Pretenem informar sobre l’actualitat educativa i donar veu a totes les persones de l’àmbit educatiu. Et deixo l’enllaç per si t’interessa fer-hi una ullada: http://educatambqualitat.blogspot.com.es/\nMés dades positives sobre les aules 2.0: la clau é...


Prabhat Jha: “Explicar les morts i descriure les causes és el ‘GPS’ de la salut global” - Notícia - ISGLOBAL\nEn la primera ‘Global Health Lecture' del 2016, l'expert descriu els principals resultats de l'estudi ‘Un milió de morts' a l'Índia\n"Ens trobem en un període de transició epidemiològica extraordinària, amb grans reduccions en la mortalitat d'infants però també d'adults." Així va introduir el professor Prabhat Jha, expert en epidemiologia de la Dalla Llana School of Public Health de Toronto, la primera ‘Global Health Lecture 2016', una sèrie de conferències organitzades per ISGlobal i el seu centre aliat CREAL en les quals experts mundials debaten sobre diferents temàtiques de salut global.\nTot i això, segueixen sense conèixer-se les causes de la majoria de morts a nivell global. Això es deu al fet que, en països de baixos recursos com l'Índia, la majoria de les morts tenen lloc a les cases, per la qual cosa es desconeixen les causes. El 40% dels nens africans, per exemple, mor sense mai haver trepitjat un centre de salut. Durant el seminari, que va tenir lloc el 19 de gener al Centre Esther Koplowitz, a Barcelona, el professor Jha va presentar els primers resultats del Million Death Study que es va realitzar entre el 1998 i el 2014 per determinar les causes de mort prematura a l'Índia. Amb aquest objectiu, personal del govern va ser entrenat per realitzar un breu qüestionari en cases on havia ocorregut recentment una mort. Aquestes "autòpsies verbals" van ser després analitzades per un equip de més de 300 metges per determinar les causes de la mort.\nEls resultats mostren que la distribució de morts (per causes i edats) fora de l'hospital no és comparable amb aquelles que tenen lloc dins dels hospitals. També mostren que la mortalitat infantil al país ha disminuït fins un 40% i la majoria de les morts per pneumònia i diarrea es concentren als barris més pobres, la qual cosa permet realitzar intervencions dirigides. Tot i això, el biaix de mortalitat infantil segons el gènere és summament preocupant: les nenes a l'Índia tenen un risc de morir 4 a 5 vegades més que els nens, i això passa tant en districtes rics com als pobres.\nPel que fa als adults, les causes evitables de mort (malària, VIH, però sobretot tuberculosi) han disminuït, mentre que les morts cardiovasculars han augmentat, la qual cosa reflecteix un fenomen d'urbanització al país. Els suïcidis són molt més comuns entre persones joves a l'Índia, en contrast amb lo que passa als països occidentals. Les morts associades al tabac han augmentat, i aviat s'arribarà a nivells comparables amb el Occident. Els epidemiòlegs calculen que es perd una dècada de vida per culpa del tabac. Però mai és tard per deixar-ho: si es deixa de fumar abans dels 40 anys, és possible recuperar fins a 9 d'aquests 10 anys.\nPer a l'expert, l'estudi confirma la importància de tenir en compte les morts que tenen lloc fora dels hospitals i d'utilitzar un enfocament basat en les poblacions. Les autòpsies verbals poden i han de millorar, però han de realitzar-se a nivell nacional, amb baix cost (menys d'un dòlar per casa en el cas de l'Índia) i gestionades pel mateix país per ser sostenibles. L'objectiu ara és ampliar aquest mateix tipus d'estudis en altres països, com Etiòpia i Moçambic.


Netejant la Justícia sense protecció - Altaveu el diari digital d'Andorra\nNetejant la Justícia sense protecció\nEstupefacció d’alguns ciutadans en veure operaris treballar en certs espais de la seu judicial sense les subjeccions escaients\n05/09/2021 (17:35 CET)\nEl casc de protecció, com a mínim, el tenia. Però per fer bonic. Alguns ciutadans han vist les darreres hores amb estupefacció com operaris de la neteja feien la seva feina en certs espais de la Seu de la Justícia, en punts elevats, sense les subjeccions escaients. I això que per arribar en alguns punts on s’havia de fer la neteja, va caldre usar una grua.\nLa normativa de seguretat i higiene en el treball imposa la utilització de certes mesures, de mecanismes escaients, per evitar -o almenys mitigar- els efectes que podria tenir una eventual caiguda. Però no sempre la normativa es compleix. Ja sigui perquè l’empresa no hi posa els mitjans, ja sigui perquè el treballador refusa usar-los per suposada comoditat.\nI com queda clar en la imatge en qüestió, l’incompliment, almenys aparent, es pot dur a terme en qualsevol indret. No importa que sigui a la Seu de la Justícia, allí on, justament, s’ha de vetllar perquè es compleixin de forma estricta -i alhora racional- les normes de què s’ha dotat la societat per regular-se, per ordenar-se.


Exposició de Josep Maria de Llobet: Exposats. El valor de la intimitat.\nExposició de Josep Maria de Llobet: Exposats. El valor de la intimitat21 de gener de 2018\nExposició de Josep Maria de Llobet: Exposats. El valor de la intimitat\nJosep Maria de Llobet realitza una intervenció artística a l’antiga presó Model de Barcelona, que es pot veure sobre el seu mur exterior.\nEl diumenge 21 de gener de 2018, a les 15:00 hores, s’obren les portes de l’antiga presó Model de Barcelona. A partir d’aquell moment es pot visitar lliurement la intervenció fotogràfica Exposats: el valor de la intimitat que ha realitzat el fotògraf Josep Maria de Llobet sobre el seu mur exterior.\nExposats. El valor de la intimitat\nL’estiu passat vaig rebre l’encàrreg de realitzar un reportatge fotogràfic a La Model amb l’objectiu de documentar l’estat de l’edifici i copsar la petjada de la Història en aquest espai singular i emblemàtic de la ciutat, un cop havia deixat enrere la seva funció penitenciària.\nDurant més de cent anys La Model havia estat una illa dins la ciutat de Barcelona, separada de la resta del món per un mur enorme. Es va construir seguint el model panòptic de J.Bentham, que a finals del S.XVIII va imaginar un espai arquitectònic que pretenia generar en el pres la convicció de que podia ser observat en qualsevol moment. Un sol vigilant podia observar tots els presos, i així controlar a una població de centenars o, fins i tot, milers de persones.\nLa proposta que ara es presenta consisteix en obrir finestres al mur perimetral de la presó, tot exposant una selecció d’aquestes fotografies a la seva cara exterior, mirant cap a la ciutat, de manera que tothom pugui veure què s’hi amaga al darrere.\nLes fotografies, així, no només són document i memòria, sinó que esdevenen un vehicle de comunicació entre la ciutadania i aquest espai mític i maleït, sempre ocult, fora dels nostres mapes quotidians. Aquestes imatges, que ara són finestres obertes de bat a bat, mostren la intimitat de la presó, i en veure-les el seu misteri queda al descobert.\nAbans, amb la pèrdua de la llibertat els presos també perdien el dret a la intimitat. Al chabolo no es dormia -ni es plorava- sol, el lavabo no tenia porta, es compartia el moment de la dutxa i les parets del locutori –quan hom parlava amb aquells qui estimava- eren de vidre.\nLa vida sense llibertat és una vida observada, vigilada. Dins la presó l’existència és transparent, el misteri que ens fa individuals es dilueix i fa les persones més vulnerables.\nCom diu el filòsof Byung-Chul Han, avui, a l’era de les xarxes socials, vivim en una societat de la transparència, dins un model panòptic digital on ja no és necessari un mur que separi l’interior. Aquí dins tots ens mirem a tots, i exposem voluntàriament la nostra intimitat com una mercaderia. Així ens convertim en éssers cada cop més transparents, i per tant més vulnerables.\nAra que hem obert les portes –i aquestes finestres– de La Model, potser és un bon moment per preguntar-nos si no estarem construïnt entre tots un nou model de presó sense murs, on tothom vigila tothom.\nPotser ens caldria recuperar el valor de la intimitat.


Derbi de nivell sense premi per al primer equip masculí – oargracia\nDerbi de nivell sense premi per al primer equip masculí\noargracia 11 d'abril de 2021 General 0\nDesprés de l’apassionant derbi, resolt per la mínima, el Sant Quirze és més líder per l’ensopegada de l’Esplugues a Granollers, i el Gràcia confirma el seu bon moment ja que va tenir opcions de fer saltar la sorpresa. El partit es va resoldre en l’últim minut quan Alejandro Rodríguez va desfer l’empat a 25 per anotar el que seria gol decisiu. No menys decisives aleshores les intervencions del porter Alejandro Sànchez en els darrers instants quan va evitar que clares ocasions dels graciencs acabessin amb la pilota a la xarxa, començant pel contraatac aturat a Quim Vaillo amb 24-23 al marcador, o acabant amb l’intent d’Arnau Soto des de la zona de pivot que podia haver proporcionat el repartiment de punts, segurament el més just.\nLa intensitat en el tram final per la incertesa del resultat va ser la culminació del que s’havia viscut des de l’inici. Els empats en el marcador van fer festa grossa atesa la igualtat sobre el terreny de joc. Només en cinc ocasions hi va haver una diferència de dos gols per a un o altre, entre les quals el 13-11 del descans fruit de dos contracops del conjunt de Cesc Borrell.\nAmb certa permissivitat dels àrbitres en els contactes, l’enfrontament guanyà en èpica i en espectacularitat. El Gràcia, esperonat pels bons resultats anteriors, buscà la confirmació definitiva davant l’equip més regular del grup. A punt va estar d’aconseguir l’objectiu, però la qualitat del Sant Quirze i la seva varietat de recursos ningú la discuteix. A falta dels gols del seu màxim anotador, el pivot Ricard Reig (només un), l’extrem Daniel Navarro (9) va ser l’element que més va aportar a la causa dels visitants. Quim Vailllo i Bernat Correro, amb 6 cadascun, van liderar l’esplèndida actuació del Gràcia, tanmateix sense premi.\nPere Figueras – Diari de Sabadell\nPrevious: Previous post: El #DHP frega la permanència després de l’empat a Amposta\nNext: Next post: El DHP amb la permanència a tocar\nBoccaccio, 62, Sabadell (Barcelona) 08205\n© 2021 oargracia. Built using WordPress and OnePage Express Theme.


Informació de l'activitat: Català C2 (nivell superior)\nampliar informació amagar informació ampliada\nCatalà C2. cal acreditar el nivell C1 amb un certificat oficial.\nLa finalitat d’aquest curs de nivell superior de català (C2) és dotar de coneixements, estratègies i habilitats comunicatives l'alumnat per produir textos escrits i orals, adequats als destinataris, a l’objectiu comunicatiu i al registre que exigeix la situació, a més d’entendre una àmplia gamma de textos llargs i complexos rellevants i representatius dels àmbits acadèmic i professional. També té la intenció de consolidar la competència lingüística i comunicativa dels destinataris del curs per expresar-se amb espontaneïtat, flexibilitat, fluïdesa i correcció en llengua catalana.\nObjectius, continguts, certificació i materials del curs.\n444b Català C2 virtual 2n semestre codi 444b (dj 13-14.30h) 2020/2021\nHorari de les videoconferències: dijous de 13 a 14.30 h\nInici del curs: 18 de febrer\nFinalització del curs: 27 de maig\nDel 13/1/2021 0:00:00 fins al 3/2/2021 23:55:55\nCurs virtual + 20 h de docència per videoconferència. L'alumnat ha de dedicar 70 h de treball autònom, redactant textos o treballant les activitats i tasques penjades en la plataforma d'ensenyament-aprenentatge Moodle. En total, l'alumnat ha de dedicar 90 h al seguiment del curs.\nEn la modalitat virtual, els continguts de la matèria (marc teòric, activitats gramaticals, tasques) estan penjats en la plataforma Moodle. L'alumnat ha de llegir els contiguts, elaborar les activitats i entregar les tasques. El professorat pauta les activitats i tasques setmanalment, les corregeix i resol els dubtes a través del fòrum de dubtes, etc. En les sessions per videoconferència es resolen dubtes I es treballa l'expressió oral (presentació i avaluació). És a dir, tot el curs es treballa a través de la plataforma Moodle, en la qual està penjat tant el marc teòric com les activitats i les tasques que cal entregar.\nÉs un curs obert a tothom i no proporciona una qualificació final.\nPer obtenir el certificat de nivell cal matricular-se a l'examen oficial CIFALC a través de la pàgina web d'Exàmens oficials<Català:\nProva oficial 1r semestre: primer dissabte de febrer\nProva oficial 2n semestre: segon dissabte de juny


Relat "El llarg camí d'escriure"\nInici > detall del relat: El llarg camí d'escriure\nEl llarg camí d'escriure\n- 2261 Lectures\nAra el què cal és continuar aquest llarg camí d'escriure,\nAvui el què vull és traçar línies infinites de bellesa literària,\ni el teu sexe poètic es farà gran i immens al costat del meu poema desbordat d'amor per tu.\nFaig de tu el meu poema d'amor desmesurat,\nde mi en faré la tendríssima paraula enamorada,\ni el lentíssim bellugar de les mans inquietes, de tacte fi i seductores,\ni buscadores de la pell del teu cos nu, i també poètic.\nHe respirat en temps d'un camí, on les paraules escrites eren els pulmons del meu record,\ni avui encara ho són;\ni demà, si encara res no em falla ho continuaran essent,\nfins per sempre més.\ni no parar mai;\navui toco el cel amb els ulls, i els ulls amb la terra,\ni toco la terra amb les mans, i amb l'aire,\ni l'aire amb les lletres,\ni les lletres amb les paraules,\ni les paraules amb els versos,\ni els versos es toquen amb els poemes de tot el meu camí escrit,\ni el camí escrit et toca a tu, i tu a mi.\nI quan tu em toques a mi, respiro tranquil amb tots els meus records;\nrespiro poesia als quatre vents,\ncanto amb alegria arreu del món,\ni recito el llarg camí d'escriure per no parar mai.\ngypsy | 06-05-2010\nQuin títol més encertat, escriure no és un camí fàcil, però segurament ja ho sabíem just en el moment que vam començar. Escriure és viure més lentament, mastegar els segons, els instants, les mirades i somriures d'un altre. Alentir el brogit del temps que passa indeturable. Escriure deu ser diferent per a cada persona que ho fa, però hi ha alguna cosa comuna en tots aquells que ho fem o almenys, ho provem de fer. Un esforç per transmetre enfora allò que sentim, voler compartir el goig i el plor que ens deposa la vida, i anar fent camí, mot a mot, vers a vers, amb la força que vam heretar d'uns altres poetes i escriptors que viuen en la nostra memòria - endins de la màgia puríssima dels seus versos -\nDestaco aquest teu paràgraf:\n"avui toco el cel amb els ulls, i els ulls amb la terra,\ni el camí escrit et toca a tu, i tu a mi."\nJustament perquè la poesia no és allunyada del món real, ans el contrari, és una manera de mirar com passa la vida i fixar la bellesa que ens travessa en un moment determinat. No importa massa si aconseguim fixar la bellesa, l'important és la voluntat i l'esforç de voler fer-ho, perquè quelcom inexplicable hi ens empeny.\nM'ha agradat molt Marc, ets un gran poeta!\nEl llarg camí d'escriure...[Ofensiu]\nToni Arencón Arias | 03-04-2010 | Valoració: 10\nGràcies per recomanar aquest poema. És tan gran el nombre d'obres de RC que, en cas contrari, segurament no ho hauria descobert mai. De fet, he hagut de revisar tot el teu poemari per trobar-ho!!!\nEl llarg camí d'escriure és igual de llarg que la nostra pròpia vida (o igual de fugaç). Un cop ferits per la lletra, la ferida no tanca. Fins i tot, en les èpoques en què la ploma no escriu paraules, la ment continua elaborant versos, estrofes, rimes, relats, històries ... i els personatges i els sentiments lluiten per obrir-se camí a l'exterior. La travessada del desert.\nEl llarg camí d'escriure és una poesia (perfectament podria ser també prosa poètica) que emana determinació i fermesa. Ens mostra detalls d'un passat i d'uns records. Amb l'interrogant sempre obert de la recerca de la bellesa i de la inspiració. Però, al mateix, temps és un poema tendre i esperançador.\nFaig de tu el meu poema d'amor desmesurat [...]\nde mi en faré la tendríssima paraula enamorada...\nSón versos musicals que, en pronunciar-los en veu alta, es converteixen en màgics.\nLa cinquena estrofa, per a mi, és d'una gran perfecció. Un cercle perfecte. Des del camí, la terra, les mans, l'aire, les lletres, les paraules, els versos, el camí escrit, tu i jo.\nDe nou gràcies, per haver-me conduït a la lectura d'aquest poema.\nNo sé si has llegit, al fòrum, la invitació oberta a tothom per participar al projecte LO CÀNTICH - RETALLS DE POESIA D'ARREU DEL MÓN.\nPenso que aquest poema seria ideal per publicar-lo, ja que resumeix i argumenta el camí de l'escriptura. En qualsevol cas, estic segur, que amb la teva capacitat de generar sentiments, ens podràs inundar la redacció de poemes...\nSalut, amic Marc. Ens hi veiem.\n(avui estic fent el que feia temps que volia fer..)[Ofensiu]\nTiamat | 26-08-2004\nQue se'n diu: "dir alguna cosa a tots aquells que sempre penses: haig de dir-li alguna cosa!", i no ho fas mai..\nPrimer t'haig de dir que jo no sóc de llegir poesia, o sigui que possiblement sigui aquest el motiu pel qual aquest és el primer comentari (diria) que et faig. Però el cert és que ets un dels que he llegit més.\nPuc ser-te sincera, suposo. Jo, de poesia, no hi entenc. És més, en general no entenc què diuen els poetes en els seus versos (potser tampoc m'entretinc gaire a pensar-ho, sóc mandrosa de mena..). El cas és que els teus, els entengui o no, sonen bé. Per mi, diria, la poesia no són paraules per dir "ai, sí, és ben veritat això que em diu", sinó són com cançonetes, les llegeixo i tenen com una melodia. I les teves cançons, s'ha de dir, sonen molt bé. Suposo que per això les llegeixo.\nPer altra banda, he triat aquest relat per dir-te tot això perquè és el teu que fa 150, i és que em té admirada aquesta capacitat creativa... pràcticament cada dia poses alguna cosa nova (que, en general, acostumen a girar sobre uns mateixos temes centrals), però tot i així, són nous, diferents entre ells.\nEn fi, el cert és que no sé què més dir-te que no t'hagin dit.\nFelicitats, i encantada d'haver-te conegut (en persona -tu deuries ser dels que més em va sorprendre, físicament parlant- -entent-me, vull dir que no t'imaginava gens-, i també com a paraules -melodies- a la pantalla del meu ordinador)\nUNA ABRAÇADA (en majúscules, com les teves!)\nCaminar a vegades cansa[Ofensiu]\ni més si el camí és llarg, i més encara si el camí és difícil. Costa i cansa. Però és una opció que se'ns planteja a la nostra vida i que decidim emprendre, i no perquè sí. Tenim, com dius, una necessitat vital. I ara, efectivament, la condició és no parar mai. Perquè la constància -com sobre tot tu demostres en aquesta pàgina web, atès que cada dos per tres ens presentes unes línies molt sinceres de tu mateix-, la constància, deia, és un valor excepcional. L'únic valor que realment condueix a l'objectiu que ens haguem prefixat.\nFelicitats un cop més, Marc. Acabo aquí perquè no vull repetir-me en el que ha dit el salvatore.\nsalvatore vinyatti | 25-08-2004 | Valoració: 9\nAmic, Marc, es cert aixó del llarg camí, perquè cada espai recorregut t'adones que falta encara molt més per assolir el somni.\nUn poema meu diu així, es curtet:\nCaminar és anar endavant\nfent un pas davant l'altre\nsense estorbar a ningú\nel camí fins assolir\nI el camí és el treball, la inspiració, volar, no tocar de peus a terra, somiar i escriure.\nAixí farem ofici d'escriptor. Ja que tens talent ara, no s'ah de parar mai.


L'Ajuntament de Sagunt rep l'expedició d'esportistes de clubs d'handbol del municipi per participar en el Campionat d'Espanya de seleccions autonòmiques\nL'alcalde de Sagunt i el regidor d'Esports han homenatjat tant esportistes com als seus entrenadors\nEl Saló de Plens de l'Ajuntament de Sagunt ha rebut esta vesprada l'expedició d'esportistes dels clubs d'handbol del municipi que van participar en el Campionat d'Espanya de seleccions autonòmiques i van obtindre bons resultats en categories masculines i femenines.\nL'alcalde de Sagunt, Darío Moreno, i el regidor d'Esports, Javier Raro, han reconegut el treball de jugadors del juvenil, cadet i infantil del Fertiberia Puerto Sagunto i de Balonmano Morvedre, tant masculí com femení, incloent als entrenadors amb els quals s'ha volgut comptar perquè jugaren el paper de seleccionadors autonòmics. A més, s'ha comptat amb la presència del president del Balonmano Morvedre, Jesús Amores; del president del Fertiberia Puerto Sagunto, Juanjo Bataller, i del responsable de les seleccions de la Federació d'Handbol de la Comunitat Valenciana, Sergio Berrios.\nEn este acte s'ha retut homenatge els jugadors i l'entrenador del Juvenil masculí, Javier Olivares, David López i José Vicente Tomás, que van aconseguir Or en el Campionat de Copa de la seua categoria; del Cadet masculí a Álex García i Héctor Molina, que van quedar sisens; de l'Infantil masculí al seu entrenador autonòmic David Núñez, que va aconseguir Bronze; a l'entrenador autonòmic del Juvenil femení, Miguel Ángel Alegría, que va aconseguir Or; a les jugadores del Cadet femení, Lucía Chumillas, Candela Galíndez, Carla Gallego, Carla Zálvez i al seu entrenador Javier Martínez, que van aconseguir un quart lloc en la seua categoria; i de l'Infantil Femení a Blanca Ipek Akba, Nia Llanes i Remei Gallart que es van alçar amb el Bronze.\nJavier Raro ha assegurat que, a Sagunt, «existix una gran diversitat esportiva, però el nostre principal esport és l'handbol i tenim dos clubs molt importants. Cada any és un orgull representeu a la ciutat en este campionat amb el suport de les vostres famílies i l'esforç dels clubs. Sens dubte, els clubs d'handbol tenen a Sagunt una ciutat amiga».\nEl jugador del Juvenil del Fertiberia, Javier Olivares, ha afirmat ser «un orgull representar a Sagunt i a la Comunitat Valenciana». La jugadora del Cadet del Balonmano Morvedre, Lucía Chumillas, ha agraït l'experiència i espera «repetir-la altres anys més i gaudir-la». L'entrenador del Juvenil femení del Fertiberia, Miguel Ángel Alegría, ha agraït a l'Ajuntament l'homenatge. «L'handbol és l'esport d'esta ciutat i esperem continuar creixent amb el vostre suport i tornar ací moltes més vegades», ha destacat.\nPer a tancar l'acte, Darío Moreno ha assegurat que «és un honor per a la ciutat comptar amb tants representants en la selecció autonòmica, ja que diu molt sobre la potència que tenim a la ciutat i del futur de l'handbol a Sagunt. En dies com hui reconeixem la qualitat que té el nostre esport i en part li ho devem als clubs per la bona escola que han creat». Moreno, a més, ha destacat valors de l'esport com a «treball en equip, esforç i responsabilitat, ja que sou un referent per a molts xiquets i xiquetes que veuen en vosaltres el que voldrien ser d'ací a uns anys». Finalment, l'alcalde i el regidor d'Esports els ha fet lliurament d'un pin de la ciutat.


Ara Premium 15/01/2015\nArtur Mas, Oriol Junqueras i Joana Ortega van acomiadar Carme Forcadell i Muriel Casals passades les deu de la nit. CÈLIA ATSET\nBarcelonaPassaven pocs minuts de les tres de la tarda del dimecres quan els representants del sobiranisme civil arribaven al Palau de la Generalitat amb “ànim” d’aconseguir una entesa. Quatre hores més tard, Artur Mas compareixia davant dels mitjans per explicar un acord amb set claus que permetia dues coses: refer la unitat sobiranista i, de passada, posar data al referèndum definitiu en forma d’eleccions plebiscitàries. Fins al 27 de setembre, lloc en el calendari dels futurs comicis, Mas i Oriol Junqueras s’han compromès a treballar per tenir preparades les estructures necessàries per garantir l’èxit de l’estat independent en cas de victòria del sobiranisme a les urnes. “Ara toca guanyar”, es van conjurar els dos dirigents després de la cita a Palau. Aquesta és una guia per entendre l'acord que els ha de permetre actuar de forma unitària des de la diversitat.


WeFood Dinamarca, un exemple a seguir | Blog de Cáritas Barcelona\nAjuda a necessitats bàsiques / 04/08/2019\nDinamarca és un dels països de la Unió Europea que més destaca per la defensa de l’Estat del benestar. Conjuntament amb la resta dels països nòrdics, Dinamarca és coneguda per ser pionera en la implementació de polítiques socials en favor de les persones més vulnerables. En aquesta ocasió, volem apropar-vos al projecte Wefood, el primer supermercat de Dinamarca que s’abasteix d’excedents alimentaris procedents d’altres supermercats.\nFoto: Martin Schubert / We Food Denmark\nWefood és un projecte impulsat per DanChurchAid, una entitat social de l’Església luterana de Dinamarca que té per objectiu lluitar contra la situació de pobresa que viuen moltes persones al tercer món. L’any 2016, i davant la constatació que més d’un terç de tots els aliments produïts a escala mundial acabaven a la paperera, DanChurchAid va decidir iniciar el projecte Wefood, amb la finalitat de reduir el malbaratament alimentari que es produeix a Dinamarca.\nEl febrer de 2016 van obrir el primer supermercat situat a Copenhaguen, i en només dos anys ja n’han obert dos més. Jan-Martin Mikkelsen, administrador del projecte Wefood, ens confirma que la iniciativa està essent tot un èxit. “No volem posar límits al projecte i precisament aquest any 2018 obrirem la quarta botiga”, explica Mikkelsen. L’administrador afirma que tots els béns provenen de supermercats, i que els productes que ven Wefood són els que es retiren de les prestatgeries perquè estan a punt de caducar, tenen un etiquetatge incorrecte o bé l’envàs que els protegeix té algun desperfecte. Malgrat aquestes petites incorreccions, els aliments de Wefood són perfectament comestibles i compleixen tota la legislació danesa.\nSobre quins productes podem trobar als supermercats Wefood, Mikkelsen afirma que varien en funció del dia. “Cada dia tenim donacions de productes i supermercats diferents, així que no podem garantir que el consumidor trobi allò que busca”, explica. Tot i això, Wefood garanteix que el producte sempre serà entre un 30% i un 50% més barat en relació amb el producte que es pot trobar en un supermercat habitual.\nLa majoria dels supermercats solidaris que hi ha a Europa tenen l’objectiu de garantir l’accés a l’alimentació de les persones que es troben en situació de vulnerabilitat en cadascun dels països on actuen. En el cas de Wefood, el seu objectiu principal és eminentment ecològic, i treballa amb la filosofia de reduir els aliments que anualment es llencen a Dinamarca. A més, els beneficis que Wefood pugui obtenir en vendre aquests aliments van destinats a combatre la fam a països empobrits com Sudan del Sud, Etiòpia i Bangla Desh.\nEl repte de garantir la sostenibilitat i evitar el malbaratament és tan important que la ministra de Medi Ambient de Dinamarca va confirmar que ella compraria productes a punt de caducar en un dels supermercats Wefood. En preguntar a l’administrador del projecte quina valoració fa de tot plegat, afirma que és genial sentir el suport que la societat danesa dona a Wefood. “Volem agrair la feina dels voluntaris, els comerciants i els proveïdors. Durant els primers dos anys hem venut més de 250 tones de béns excedents, i el més important és que beneficia els clients, el medi ambient i, sobretot, els més pobres del món”, conclou Mikkelsen.\nreaprofitament excedents alimentaris menjar reaprofitat wefood


18 de juny de 2019 - Tel: 938833279\nCom cada any, el 18 de maig se celebra el Dia Internacional dels Museus, i per gaudir-ne millor hem programat diverses activitats que ens apropen a l’art i a la cultura de manera festiva:\n– Dijous 18 de maig: Jornada de portes obertes. Tot el dia\n– Dissabte 20 de maig, a les 18h: Visita guiada a l’exposició temporal “Nix; d’artistes com a cecs i de cecs com a artistes”. Àlvar Calvet realitzarà una visita guiada gratuïta a la seva exposició per explicar-nos com va sorgir la idea d’experimentar amb la ceguesa per crear la seva obra. L’exposició es podrà visitar fins el 21 de maig.\n– Dissabte 20 de maig, de 20h a 22h: La nit dels museus. Entrada gratuïta.\nPasseig per la història del guadamassil. Recorregut de 20min a les 20h i a les 21h. El Museu de l’Art de la Pell destaca per la seva col·lecció en objectes decorats amb guadamassil, una tècnica artística aplicada en la pell de gran qualitat i sumptuositat. Coneixerem en què consisteix aquesta tècnica, així com la seva història i la seva utilitat (tan quotidiana com litúrgica).\nAmb els ulls tancats. De 20h a 22h. Àlvar Calvet, autor de l’actual exposició temporal “Nix: d’artistes com a cecs i de cecs com a artistes”, amb els ulls tapats i valent-se només del tacte i la intuïció, realitzarà retrats a tots aquells que vinguin a la nit dels museus.


60a MARXA D'ORIENTACIÓ PER DESCRIPCIÓ | Agrupació Excursionista Talaia\nPosted at h in Notícies\tby\tadqa\nEnguany celebrem les 60 edicions de la històrica Marxa d’Orientació per Descripció que organitza el Grup de Marxes i Caminades de l’entitat. Serà el diumenge 11 de març al matí, amb sortida i arribada a Vilanova i la Geltrú. La Marxa, a més, és la primera prova del calendari anual de marxes tècniques i de regularitat que integren la 20a Copa Catalana de Marxes Tècniques i de Regularitat de la Federació d’Entitats Excursionistes de Catalunya.\nLa nostra Marxa és per descripció. El fet d’haver d’esbrinar l’itinerari a partir de la lectura de la descripció és un al·licient, però posarà a prova la bona orientació de l’equip. Si es despista, perdrà temps. A més, per comprovar que tothom segueix el camí correcte, l’organització ubica controls de pas que poden ser secrets i que penalitzen si no són localitzats.\nLes marxes tècniques i de regularitat són proves competitives per equips de dues o tres persones, d’entre deu i quinze quilòmetres, on guanya qui més s’ajusta a la velocitat oficial establerta per l’organització, calculada a partir d’un pas regular adaptat al terreny. Tot i ser proves competitives, l’objectiu principal és fer passar un matí de diumenge gaudint de la muntanya i la natura.\nPer comprovar qui s’adapta millor a la velocitat proposada, s’estableixen controls horaris per trams on s’anota el temps efectuat, que al final de la prova es compara amb el temps oficial. Si l’equip va massa ràpid és penalitzat; el mateix passa si bada i va massa lent.\nActualment s’utilitzen diferents sistemes d’orientació en proves d’aquesta modalitat. En el cas de l’orientació per descripció, s’utilitza la narració de l’itinerari com a orientació principal, amb la descripció detallada de la ruta a seguir i les singularitats que anem trobant pel camí. S’han de tenir precaucions especials, ja que en caminar i llegir alhora per senders de muntanya és fàcil despistar-se, però aquesta tècnica té una didàctica real i sovint la trobem a les descripcions d’itineraris de senders o altres rutes.\nPodeu inscriure-us a la 60a Marxa d’Orientació per Descripció en aquest enllaç.\nPer a més informació: www.aetalaia.cat / marxa@aetalaia.cat / Tel. 938931257\nCategoria AE Talaia Amics Sardana Caminada Popular Carnaval Cicle ‘Coneguem Catalunya’ Cultura Cursa La Talaia Curses i Raids Divendres Culturals Escalada GEAM Espeleo GET Esquí Famílies GMeF Formació Grup de Joves La Marxa Marxes i Caminades Moonlight Muntanya Mur Artificial d’Escalada Senders Voluntariat per la llengua\nFormació – Curs de tècniques de progressió i seguretat en terreny nevat\nScrabble – Minicampionat de Scrabble – Voluntariat per la llengua\nFamílies – Taller de figuretes de pessebre\nDivendres Culturals – L’obra d’Enric Cristòfol Ricart en el seu context artístic\nJoves – Ruta amb BTT pel Garraf i circuit d’iOrienteering a peu\nAE Talaia – Lliurament medalles de 25 i 50 anys de soci\nAE TALAIA – LLICÈNCIES FEDERATIVES 2019\nCurs d’Orientació i GPS – Dies 10 i 11 de novembre de 2018


Caixa d’Enginyers és un grup financer i assegurador que desenvolupa un model de banca personal, comercial i institucional al territori espanyol. La seva vocació és la de donar servei als professionals i a les seves famílies, tant si són enginyers o com si exerceixen altres professions.\nConstituïda com a societat cooperativa per un grup d’enginyers industrials el 1967, ha experimentat un creixement continu al llarg dels seus 50 anys de trajectòria i ha mantingut intacta la vocació definida des del seu origen: prestar serveis financers i asseguradors personalitzats amb les millors condicions de sostenibilitat.\nSer una societat cooperativa de crèdit ens permet revertir directament els beneficis en tots els socis, la qual cosa es tradueix en nombrosos avantatges addicionals i serveis professionals i personals per a ells.\nEl model cooperatiu, base del Grup Caixa d’Enginyers, impulsa principis d’ètica, compromís, confiança i responsabilitat social i, per tant, un retorn per als socis i col·laboradors, per a les comunitats professionals i també per al conjunt de societats que componen el Grup Caixa d’Enginyers i per a la societat en general.\nEl Grup Caixa d’Enginyers està format per diferents societats que potencien, optimitzen i diversifiquen la nostra capacitat de servei i atenció al soci. L’acció social del Grup es materialitza a través de la Fundació Caixa d’Enginyers.\nSOCIETATS QUE COMPONEN EL GRUP CAIXA D'ENGINYERS\nOrganigrama corporatiu de les societats del Grup Caixa d’Enginyers\nJosé Oriol Sala Arlandis President\nManuel Bertran Mariné Vicepresident\nFélix Masjuán Teixidó (1) Secretari\nEnric Homs Martínez (2) Secretari\n(1) Passa de vocal a secretari a l’Assemblea General del 6 de novembre de 2017.\n(2) Fins al novembre de 2017.\n(3) Des del novembre de 2017.\n(4) Fins al novembre de 2017.\n(5) Des del novembre de 2017.\nEnric Homs Martínez Secretari\n(1) Des del març de 2017.\n(2) Fins al març de 2017.\nMáximo Borrell Vidal President\nJaume Franco Domingo (administrador únic)\nCAIXA ENGINYERS VIDA\nMaximo Borrell Vidal President\nFerran Sicart Orti (1) Vicepresident\n(1) Assumeix el càrrec de Vicepresident el febrer de 2017.\n(2) Nova consellera des de febrer de 2017.\n(1) Passa de patró a secretari el novembre de 2017.\n(4) Des del novembre de 2017.\n(5) Fins al novembre de 2017.\n(6) Fins al febrer de 2017.\nENTORN REGULADOR VISIÓ, MISSIÓ I VALORS


Publicat el 25 d'Abril de 2020 25 de Mai de 2020 per Mag Fistandàntilus\tPosted in Activitats d'Estiu, Activitats d'Estiu 2020Etiquetat Camp de Treball, Campaments, Colònies d'Estiu\nCom esteu portant els dies de confinament? Per aquí estem tots i totes bé, confinadets a casa i mirant de passar aquests dies complicats de la millor manera possible. Esperem que vosaltres també estigueu bé!\nDesprés d’una Setmana Santa que ha arribat d’una manera ben diferent, ens toca començar a pensar en l’estiu i és hora d’obrir les inscripcions de colònies, campaments i camp de treball. De moment, segueix tot en peu. Per part nostre seguim preparant-ho amb la confiança que es pugui fer… Ja que preparar-ho no és feina de dues setmanes i no voldríem quedar-nos sense!\nDe moment, per part de l’Ajuntament de Barcelona, on estem vinculats pel tema dels ajuts econòmics, i per part del MCECC, federació d’esplais de la que formem part, tot segueix en peu i per tant seguim els timings com cada any. Paral·lelament, seguirem les indicacions i l’evolució de la situació actual per prendre les decisions que calgui, però confiant que es puguin fer!\nNo us adormiu que les places són limitades!\nOn: Casa de colònies Cal Caló, La Cerdanya.\nQuan: del 13 al 23 de Juliol.\nQui: Esquirols i Dofins (nascuts entre el 2010 i 2014).\nPreu: 320€ (descompte de 20€ directe per haver estat apuntats al curs d’esplai).\nS’apliquen descomptes a germans i hi ha l’opció de demanar beca!\nOn: Molí del Solé de Baix, Odèn, Solsonès.\nQuan: del 13 al 26 de Juliol.\nQui: Guineus i Isards (nascuts entre el 2006 i 2009).\nPreu: 235€ (descompte de 20€ directe per haver estat apuntas al curs d’esplai).\nQuan les condicions són favorables, els joves de l’esplai fem una activitat una mica diferent; marxem de camp de treball! Aquests dies serveixen per desenvolupar els nostres dots de supervivència que portem més endins i aprendre que amb poc podem ser molt feliços. A més a més, fomentem la vida saludable i acabem en plena forma!\nOn: Vall de Siarb, Pallars Sobirà.\nQuan: del 13 al 25 de Juliol.\nQui: Joves (nascuts entre el 2003 i 2005).


Benicàssim intensifica els treballs de condicionament de les seues platges per a l'inici de la nova temporada | Castelló Extra\nL’Ajuntament de Benicàssim treballa des de l’inici de l’any en l’adequació de les platges de cara a la nova temporada, treballs que se centren en aquest moment tant en l’airejat de l’arena, així com en la instal·lació de dutxes i llavapeus i condicionament de llocs de socorrisme. “El pla de manteniment de les platges del municipi està actiu durant tot l’any, perquè són el nostre principal atractiu turístic. En aquest sentit, des de l’ajuntament fem un esforç destinant recursos tant personals com econòmics perquè les platges de Benicàssim puguen ser gaudides tot l’any”, ha destacat l’alcaldessa de Benicàssim, Susana Marqués.\nOperaris de la brigada municipal s’encarreguen aquests dies de la revisió de tota la canalització d’aigua dolça i les reparacions que puguen aparéixer, així com la preparació dels llocs de salvament i socorrisme i la col·locació de les dutxes i llavapeus. Com explica la regidora de Platges, Elena Llobell, “durant les pròximes setmanes es distribuiran les 75 dutxes i els 84 llavapeus al llarg de tot el litoral i també es treballarà en la col·locació de les passarel·les”, elements que el consistori va haver de reposar de manera urgent després del fort temporal del passat mes d’agost.\nRecordar que Benicàssim es va sumar aquest passat any a altres municipis de la província, en la seua aposta per permetre l’accés de les mascotes a les platges, des de l’1 de novembre fins a l’1 de març. Aquesta ha estat acompanyada d’una campanya de conscienciació de tinença responsable d’animals de companyia i per a la millora de la convivència, que va començar al juliol i s’ha repetit en diferents punts de la població, posant l’accent principalment en els establiments hotelers que permeten l’estada de mascotes. Així, fins al dimarts 1 de març es manté la temporada d’accés a gossos del litoral i una vegada finalitzat el període es procedirà a l’airejat especial i garbellat de l’arena per a així oxigenar la mateixa i s’intensificaran tant les tasques de neteja com els controls analítics.


Primeres dents archivos - TELAS MOLONAS\nInicio / Posts etiquetados “Primeres dents”\nEtiqueta: Primeres dents\nPublicado el 30 de septiembre de 2015 1 de octubre de 2015 por Cris — 2 comentarios\nSón quasi les dotze de la nit i estic rebentada… L’Iu porta uns dies mogut i amb mal a la boca. Sí, estem amb les dents. El dia que va fer set mesos li van sortir els incisius centrals de baix i en menys de tres setmanes ja tenia sis dents. Tot i que ja feia un temps que estava nerviós, aquelles tres setmanes van ser força dures. No dormíem gaire perquè cada parell d’hores l’Iu es despertava xisclant de dolor o sempre necessitava quelcom per mossegar.\nDurant aquells dies vam provar quasi de tot per fer-li el tràngol una mica més fàcil. El meu home i jo li vam oferir els nostres dits, els diversos mossegadors que havíem comprat a un lloc i un altre, una crema d’Isdin que es deia NutraIsdin i que, tot i que li calmava el dolor momentàniament i li refrescava la boca, els seus efectes no duraven més de deu minuts. Durant aquells dies ens va tocar visita a la infermera i vam aprofitar per comentar-li la mala estona que passava l’Iu dia rere dia amb les dents. Ens va recomanar la crema Nani predental (just uns dies abans un parell d’amigues amb nadons una mica més grans que l’Iu me l’havien recomanat) i molta paciència.\nAbans de comprar la crema vaig llegir desenes de fòrums per veure que deien altres mames i vaig veure que moltes no ho tenien massa clar. Algunes comentaven que les cremes feien més dures les genives, que no se’n podia abusar, que no era natural… Vaig tenir dubtes però finalment li vaig comprar i vaig decidir no posar-li més de dos/tres cops al dia. Intentaria combinar els mossegadors, l’Apiretal (un cop al dia, normalment després de sopar) i la crema. Fent aquestes tres coses l’Iu va millorar substancialment però segurament el que millor li va anar va ser estar amb ell i fer-li moltes moixaines. Aquesta vegada estem intentant evitar l’Apiretal i la crema Nani predental i li donem trossets de pa o li deixem que jugui amb la cullera de goma de Suavinex que normalment utilitza per menjar, però quan això no sigui suficient i ho passi més malament li donarem Nani i Apiretal. Evidentment sense abusar.\nJo sempre et recomano que davant de qualsevol dubte li preguntis a la infermera o pediatra (per això hi són) i així et quedes més tranquil·la, però el que m’ha funcionat a mi potser a tu no et va bé… Ja saps, sobretot molta paciència i molts petons!


Khan Motel Dapsimni Seül Corea del Sud - Ofertes d'hotels amb els MILLORS DESCOMPTES EN LÍNIA\nDongdaemun Gate - A 3,6 km de l'allotjament\nTemple Bongeunsa - A 4,1 km de l'allotjament\nChanggyeonggung Palace - A 4,9 km de l'allotjament\n7 Sagajeong-ro(465-5 Dapsimni 1(il)-dong ), Dongdaemun, Seül, Corea del Sud - Veure al mapa\nTé alguna pregunta per a Khan Motel Dapsimni?\nBarri Dongdaemun Yeouido Seo-daemun Guro Guro Dongdaemun\nMés informació sobre Khan Motel Dapsimni\nBen posicionat a Dongdaemun, Khan Motel Dapsimni és un lloc ideal d'inici d'excursions a Seül. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nKhan Motel Dapsimni ofereix un servei impecable i compleix amb totes les exigències dels més experimentats viatgers. L'hotel ofereix accés a una gran gama de serveis, inclosos Wi-Fi gratuït en totes les habitacions, Zones públiques amb Wi-Fi, aparcament de cotxes, conserge, ascensor.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb televisió de pantalla plana, aire condicionat, calefacció, escriptori, ventilador a cada habitació. A més, l'oci que l'hotel ofereix assegurarà que tengui molt a fer durant el dia. Khan Motel Dapsimni és la vostra destinació si buscau allotjament de qualitat a Seül.\nEstació de Metro de Sindap


CULT OF PERSONALITY - ChelseaHotel.blog\nNikita Khrusxov es converteix en Primer Secretari del PCUS (1953)\nQuan el setembre de 1953 Nikita Khrusxov el va substituir com a cap del Partit Comunista de la Unió Soviètica, poc s’imaginava Ióssif Stalin que el seu successor i màxim home de confiança seria qui acabaria convertint-se a la seva mort en el destructor de la imatge que s’havia creat en vida. I és que en un intent de millorar la seva imatge pública, Stalin va construir tot un imaginari de devoció cap a la seva figura que va acabar en una deriva messiànica difícil d’acceptar fins i tot per als seus col·laboradors més propers.\nEl culte a Stalin va desenvolupar-se a partir del final de la Segona Guerra Mundial, quan es va construir una potent estructura propagandística que generava tota mena de missatges i iconografia al voltant de la seva persona i que ell supervisava personalment. En paral·lel aquest desplegament, el líder soviètic va configurar un gran aparell repressiu amb què va apartar a tots els membres del partit que va trobar al seu pas per considerar que es desviaven dels seus manaments o que podien eclipsar-lo. Aquesta adoració gairebé malaltissa que, com en el cas de Stalin, eleva a líders polítics carismàtics a dimensions gairebé sagrades es coneix com ‘culte a la personalitat’.\nVa ser Nikita Khrusxov qui, ja com a Secretari General, va introduir el concepte el febrer de 1956 al discurs que va fer al XX Congrés del PCUS, gairebé tres anys després de la mort de Stalin i que va titular “Sobre el culte a la personalitat i les seves conseqüències”. Va ser conegut durant molts anys com ‘el discurs secret’ ja que fins 1989 no va publicar-se complet i la seva difussió tant dins com fora de l’òrbita soviètica va ser només parcial. En aquest text, Khrusxov no tan sols denunciava els crims comesos pel stalinisme, sinó que iniciava un procés de rehabilitació de tots els membres del partit que havien estat condemnats injustament en el passat.\nA partir d’aquella primera referència feta per Khrusxov, el ‘culte a la personalitat’ es va fer servir per identificar la devoció al voltant d’altres altres líders de la història i avui dia és una expressió totalment reconeguda. I és precisament aquest concepte el que va agafar Living Colour a finals dels vuitanta com a títol i eix central del single de llançament del seu àlbum de debut Vivid. Amb Cult of Personality la banda liderada per Vernon Reid volia explicar com alguns dels grans personatges polítics viuen en la dualitat que els situa entre ser una bona o una mala persona, alhora que es preguntava què tenien en comú totes aquestes celebritats per ser capaços de generar una reacció tan unànime. I la resposta per a ell era clara: el culte a la personalitat.\nLa cançó conté moltes referències polítiques. De fet, arrenca amb una frase editada de l’inici del discurs “Message to the Grass Roots” (Missatge a les bases), pronunciat per Malcom X el novembre de 1963. En diferents moments de la seva lletra se citen personatges com Benito Mussolini, John F. Kennedy, Mahatma Gandhi o el mateix Stalin. I gairebé al final del tema, dos referències més a dicursos de presidents americans: una primera on en un moment on hi ha un buit en la música, se sent de fons el discurs inaugural de Kennedy en què el president dels Estats Units va incloure aquella famosa frase de “no preguntis què pot fer el teu país per a tu sinó què pots fer tu per al teu país”; i una segona, al final de la cançó, on es pot escoltar a Frankin D. Roosevelt proclamant “a l’única cosa que hem de tenir por és a la por”.\nReid sempre ha explicat que aquest és un tema molt especial per a ells, no només per l’èxit comercial que els va reportar, sinó perquè va ser una cançó escrita en una sola sessió d’assaig. Segons ell, el riff va sortir accidentalment una tarda mentre estaven tocant al loft que la banda tenia a Brooklyn. I mai els ha deixat de sorprendre que d’aquelles notes n’acabés sorgint un dels temes més més coneguts de Living Colour. Cult of Personality va guanyar un Grammy a la millor actuació de hard rock de 1989 i el seu video musical es va endur dos premis MTV, un com a millor artista novell i un altre com a millor video grupal.\nCorey Glover, Cult of Personality, Living Colour, Vernon Reid\nVERA Previous Post\nBLACKBIRD Next Post


Fraccionaments de pagament i ajornaments de deutes tributàries\nPer al pagament a terminis de l’IBI en voluntària, consulte el tràmit: Pagament a terminis de l’impost sobre Béns Immobles de naturalesa urbana\nLes persones obligades al pagament dels deutes o persones degudament autoritzades per a això.\nImport mínim ajornable: 350,00 euros de principal. Número mínim de fraccions: 3.\nTrams de deute Termini màxim\n350,00 € <= import principal< 1.350,00 € Fins a 6 mesos\n1.350,00 € <= import principal< 6.000,00 € Fins a 9 mesos\n6.000,00 € <= import principal< 18.000,00 € Fins a 12 mesos\n18.000,00 € <= import principal< 36.000,00 € Fins a 15 mesos\n36.000,00 € <= import principal< 80.000,00 € Fins a 18 mesos\n80.000,00 € <= import principal< 180.000,00 € Fins a 24 mesos\n180.000,00 € <= import principal Fins a 36 mesos\nEn casos molt qualificats i excepcionals es podran admetre a tràmit sol·licituds referides a deutes d'import principal a partir de 100 euros, segons la capacitat econòmica de la persona obligada al pagament que l'acreditarà en la sol·licitud mateixa.\nLes quotes resultants es pagaran per mitjà de domiciliació bancària en el compte corrent que es designe per la persona interessada.\nNo resulta d'aplicació l'ampliació del termini de devolucions prevista en l'article 34 de la Llei 16/2009, de 13 de novembre, de servicis de pagament.\nCompte obert en una entitat financera per a domiciliar el pagament.\nEl pagament podrà domiciliar-se en un compte bancari que no siga de titularitat de la persona obligada, sempre que s'acredite que la persona titular d’este compte autoritza la domiciliació.\nGarantia, en el cas de deutes que, en el seu conjunt, excedisquen de 18.000 euros, i en el cas de dèbits de taxes per retirada de vehicles de la via pública, siga quin siga el seu import.\nEs denegarà la concessió d'ajornament o fraccionament si, consultat el Sistema Integral de Gestió Tributària, resulta que la persona sol·licitant no es troba al corrent de les seues obligacions tributàries amb l'Ajuntament de València, llevat que al mateix temps sol·licite l'ajornament o fraccionament d'estos deutes, n’acredite el pagament o la seua improcedència.\nEn tot cas, la concessió de l'ajornament o fraccionament es condicionarà que la persona sol·licitant es mantinga al corrent de les seues obligacions tributàries amb l'Ajuntament durant la vigència de l'ajornament, de forma que en cas d'incompliment es procedirà a deixar-lo sense efecte i a aplicar els procediments reglamentaris previstos per als casos de falta de pagament del termini o terminis concedits.\nEn qualsevol moment anterior a la notificació de l'acord d'alienació dels béns embargats, si és el cas.\nEn els casos d'embargament de diners en comptes o embargament de drets en l'acte o a curt termini, no produiran efecte les sol·licituds presentades amb posterioritat a la trava efectuada en el procediment d'embargament.\nDocument d'identitat de la persona obligada al pagament, en el cas que esta el sol·licite.\nEn cas de representant o persona autoritzada, l'escriptura de poders o autorització firmada per persona autoritzant i autoritzada, la còpia del document d'identitat de la persona obligada al pagament i el document d'identitat i domicili de comunicació de la persona representant o autoritzada.\nDades del compte de domiciliació (amb els 20 dígits). Si el compte no és de titularitat de la persona sol·licitant o de la persona obligada al pagament, l'autorització de la persona titular per a domiciliar el pagament en eixe compte i la còpia del document d'identitat d'eixe tercer.\nGaranties. Queden dispensats de l'obligació d'aportar garantia amb motiu de la sol·licitud d'ajornament o fraccionament, els deutes que en el seu conjunt no excedisquen de 18.000 euros, excepte els dèbits de taxes per retirada de vehicles de la via pública, que requeriran garantia en tot cas.\nEn el cas de deutes d'import principal a partir de 100 euros:\n1. Declaració responsable sobre capacitat econòmica i autorització a l'Ajuntament, en el seu cas, a comprovar-ne la veracitat.\nEs requerix instància general acompanyada de la documentació detallada en l'apartat de presentació en les oficines de Gestió Tributària Integral.\nEn cas de ser el titular del compte:\nDades del compte de domiciliació\nEn cas que no siga titular de la compte:\nEn cas de deutes d'import principal a partir de 100 euros i ser titular del compte:\nDeclaració responsable sobre capacitat econòmica i autorització a l'Ajuntament, en el seu cas, a comprovar-ne la veracitat\nEn cas de deutes d'import principal a partir de 100 euros i no ser titular del compte:\nPer a realitzar el tràmit presencialment / via telemàtica:\nSol·licitud de la persona interessada formulada presencialment en qualsevol Oficina de Gestió Tributària Integral.\nFirma de la compareixença, formulari de domiciliació i comunicació de les condicions de l'ajornament/fraccionament de pagament. En el cas que l'ajornament/fraccionament no s'aprove en eixos termes, la persona sol·licitant rebrà la notificació corresponent.\nPagament per domiciliació dels terminis resultants.\nEn les sol·licituds efectuades per mitjà de formulari presentat en un registre municipal:\nDesprés de l'estudi de la sol·licitud, serà requerida per a, si és el cas, ser atesa en una de les oficines de Gestió Tributària en què es procedirà com en l'apartat anterior.\nEn el cas de tramitació no presencial, si se li notifica la concessió de l'ajornament/fraccionament sol·licitat, haurà de procedir al pagament per domiciliació dels terminis resultants.\nUna vegada sol·licitat un ajornament o fraccionament de pagament d'un deute de venciment periòdic i notificació col·lectiva, i sempre que s’haja complit en els seus estrictes termes, s'entendrà automàticament sol·licitat l'ajornament/fraccionament de pagament del rebut corresponent per a exercicis futurs, llevat que la persona interessada renuncie expressament a l'ajornament/fraccionament dins del període corresponent de pagament en voluntària.\nPerquè es done curs a esta concessió automàtica serà necessari que es complisquen les condicions dels apartats 2 i 3 de l'article 31 de l'Ordenança fiscal general i que en cada exercici s’adapten les quanties i terminis màxims d’estos ajornaments/fraccionaments al que disposa l'esmentada ordenança.\nEn els ajornaments/fraccionaments de deutes en període voluntari de pagament, el primer venciment es produirà en el segon mes següent al final del període voluntari.\nGaranties. Queden dispensades de l'obligació d'aportar garantia amb motiu de la sol·licitud d'ajornament o fraccionament els deutes que en el seu conjunt no excedisquen de 18.000 euros, excepte els dèbits de taxes per retirada de vehicles de la via pública, que requeriran garantia en tot cas.\nIncomplides les condicions de la concessió, s'iniciarà o continuarà el procediment administratiu de constrenyiment. Si hi ha garantia, se’n procedirà a l’execució.\nEn el supòsit que s'admeten a tràmit les sol·licituds referides a deutes des de 100 euros fins a 350 euros, la quantia mínima per termini no pot ser inferior a 30 euros.\nQuan no siga possible emetre una fracció en la data corresponent, esta es remetrà per al seu càrrec en compte juntament amb la fracció següent, i la persona contribuent estarà obligada a realitzar el pagament conjunt. S'entendrà produït l'impagament si es torna alguna de les fraccions.\nQuan es produïsca l'impagament de dos fraccions quedarà sense efecte el fraccionament concedit sense necessitat d’una nova resolució i se seguirà el procediment de cobrament per la part de deute fraccionada pendent de pagament, la qual cosa s'advertirà en la mateixa resolució de concessió.\nLa renúncia d'un ajornament/fraccionament ja concedit implicarà la inadmissió d'una segona sol·licitud d'ajornament o fraccionament del mateix deute, quan es considere que té per finalitat dilatar, dificultar o impedir el desenvolupament normal de la gestió recaptatòria.\nNo s'admetran successives sol·licituds de modificació de les condicions d'un ajornament o fraccionament concedit quan es considere que tenen per objecte dificultar el desenvolupament de la gestió recaptatòria.\nEn el supòsit de deutes d'import superior a 18.000 €, s'haurà d'aportar garantia que cobrirà l'import del deute en període voluntari i dels interessos de demora que genere l'ajornament/fraccionament, més un 25 per 100 de la suma de totes dos partides o, en cas de deutes en període executiu, l'import del deute, el recàrrec, els interessos de demora que genere l'ajornament o fraccionament i un 5 per cent de la suma de ambdós partides.\nLlei 58/2003, de 17 de desembre, general tributària. Reial decret 939/2005, de 29 de juliol, pel qual s'aprova el Reglament general de recaptació. Ordenança fiscal general.\nTingueu preparada la documentació que necessiteu adjuntar d’acord amb l’apartat Documentació que cal presentar\nAdjunteu, si és el cas, la documentació indicada\nPresenteu i firmeu la sol·licitud\nReial decreto 939/2005, de 29 de juliol, del Reglament general de Recaptació.\nSi desitgeu més informació, podeu telefonar al número d’atenció de Gestió Tributària Integral, 963 895 079, o enviar un correu electrònic a ayuntamientovalencia_gti@valencia.es